L 258/162
EL
Επίσημη Εφημερίδα της Ευρωπαϊκής Ένωσης
5.10.2022
80.
εκφράζει την ικανοποίησή του διότι, μετά την αποχώρηση του Ηνωμένου Βασιλείου από την Ένωση στις 31 Ιανουαρίου 2020, η ΕΥΕΔ δημιούργησε επιτέλους Αντιπροσωπεία της Ένωσης στο Λονδίνο και τμήμα υπεύθυνο για τις σχέσεις με το Ηνωμένο Βασίλειο εντός του οργανογράμματος των κεντρικών υπηρεσιών της· εκφράζει εντούτοις τη λύπη του για την καθυστέρηση στην αναγνώριση διπλωματικού καθεστώτος στο προσωπικό του Κοινοβουλίου που εργάζεται στο Γραφείο Συνδέσμου στο Λονδίνο, καθώς και για την αρχική άρνηση της ΕΥΕΔ να δώσει αίσιο τέλος στο ζήτημα αυτό· κατανοεί ότι η Establishment Agreement αντικαθιστά οποιεσδήποτε προσωρινές διατάξεις και διασφαλίζει ότι η αντιπροσωπεία στο Λονδίνο, τα μέλη του προσωπικού της και τα περιουσιακά της στοιχεία απολαύουν προνομίων και ασυλιών ισοδυνάμων με τα αναφερόμενα στη σύμβαση της Βιέννης, όπως συμβαίνει στην περίπτωση των υπολοίπων 144 αντιπροσωπειών και γραφείων· εκφράζει τη λύπη του διότι η ΕΥΕΔ διαπραγματεύτηκε το σχέδιο της Establishment Agreement με τις αρχές του Ηνωμένου Βασιλείου χωρίς να διαβουλευθεί με το Ευρωπαϊκό Κοινοβούλιο· επισημαίνει ότι η αποστολή τακτικών ενημερώσεων στο Κοινοβούλιο αντί της διεξαγωγής κανονικών διαβουλεύσεων με αυτό δεν συνιστά εκπλήρωση της υποχρέωσης της ΕΥΕΔ περί «δέουσας υποστήριξης και συνεργασίας» βάσει του άρθρου 3 παράγραφος 4 της απόφασης για την ίδρυση της ΕΥΕΔ· σημειώνει ότι, μέχρι τα τέλη του 2020, σχεδόν 40 θέσεις (συμπεριλαμβανομένων εκπατρισμένων και τοπικών υπαλλήλων) είχαν καλυφθεί από τις 43 θέσεις που ήταν διαθέσιμες συνολικά· γνωρίζει ότι η αντιπροσωπεία στεγάζεται στο ίδιο κτίριο, ιδιοκτησίας Ένωσης, που χρησιμοποιήθηκε στο παρελθόν από την Αντιπροσωπεία της Επιτροπής και το Γραφείο Συνδέσμου του Ευρωπαϊκού Κοινοβουλίου (EPLO)·
81.
εκφράζει την ικανοποίησή του για τη συνεργασία, κατά τη διάρκεια του 2020, μεταξύ ΕΥΕΔ και Κοινοβουλίου για την επιτυχή επικαιροποίηση της «Πρακτικής ρύθμισης για τον επιμερισμό ειδικών πολιτικών εκθέσεων από τις αντιπροσωπείες της ΕΕ με ορισθέντες βουλευτές του Ευρωπαϊκού Κοινοβουλίου» του 2015, γεγονός που καθιστά δυνατή την ηλεκτρονική διαβίβαση εγγράφων·
82.
εκφράζει τη λύπη του για παλαιότερα περιστατικά διαρροών στον τύπο εμπιστευτικών εκθέσεων σχετικά με αποστολές παρατήρησης εκλογών και εκφράζει την ικανοποίησή του για τις λύσεις που ευρέθησαν μεταξύ Κοινοβουλίου και ΕΥΕΔ σχετικά με τη διαβίβαση φακέλων· δηλώνει πεπεισμένο ότι η ΕΥΕΔ θα συνεχίσει να διευκολύνει την τακτική ανταλλαγή απόψεων μεταξύ επικεφαλής παρατηρητών και αναπληρωτών επικεφαλής παρατηρητών και ΒΕΚ πριν από την έναρξη, κατά τη διάρκεια, και μετά το πέρας μιας αποστολής παρατήρησης εκλογών·
83.
εκφράζει την ικανοποίησή του διότι, το 2020, η ΕΥΕΔ συνήψε συμφωνία επιπέδου υπηρεσιών με την Ευρωπαϊκή Τράπεζα Επενδύσεων για τη συστέγαση των μελών του προσωπικού της στα γραφεία των αντιπροσωπειών σε όλο τον κόσμο· γνωρίζει ότι και άλλες συμφωνίες επιπέδου υπηρεσιών αποτέλεσαν αντικείμενο διαπραγμάτευσης το 2020 τόσο με την Ευρωπαϊκή Κεντρική Τράπεζα όσο και με τον Ευρωπαϊκό Οργανισμό Συνοριοφυλακής και Ακτοφυλακής (Frontex) για την από κοινού χρήση χώρων γραφείων και συναφών υπηρεσιών·
84.
επικροτεί τον στενό συντονισμό και τις ανταλλαγές που καταγράφηκαν καθ’ όλη τη διάρκεια της πανδημίας της COVID-19 με τις υπηρεσίες ανθρώπινων πόρων των υπουργείων Εξωτερικών των κρατών μελών και των Ηνωμένων Εθνών, με σκοπό την ανταλλαγή απόψεων και βέλτιστων πρακτικών σχετικά με τις ειδικές ρυθμίσεις εργασίας, και επικροτεί επίσης τη συμμετοχή της ΕΥΕΔ σε εβδομαδιαίες διοργανικές συνεδριάσεις στις οποίες όλα τα θεσμικά όργανα και οι οργανισμοί της Ένωσης επικαιροποιούσαν τακτικά τα μέτρα τους και αντάλλασσαν τις εφαρμοζόμενες λόγω COVID-19 πρακτικές· Πανδημία της COVID-19
85.
αντιλαμβάνεται ότι η πανδημία της COVID-19 δημιούργησε μια πολύ ιδιαίτερη κατάσταση για ολόκληρη την ΕΥΕΔ και είχε βαρύ αντίκτυπο στη λειτουργία των κεντρικών γραφείων και των αντιπροσωπειών της· τονίζει ότι η ΕΥΕΔ κατόρθωσε να διασφαλίσει επιχειρησιακή συνέχεια και χρηστή δημοσιονομική διαχείριση των δραστηριοτήτων της χωρίς να αντιμετωπίσει οποιαδήποτε σημαντικά προβλήματα κατά τη συγκεκριμένη περίοδο· εκφράζει την ικανοποίησή του διότι, στις αρχές Μαρτίου 2020, η ΕΥΕΔ συγκρότησε κύρια ομάδα διαχείρισης κρίσεων (CCT) επιφορτισμένη με την αξιολόγηση των τελευταίων εξελίξεων, τον συντονισμό της επικοινωνίας και των δράσεων και τη στήριξη των αντιπροσωπειών· επισημαίνει ότι η CCT αποδείχθηκε απαραίτητη για την αποτελεσματική διαχείριση της κρίσης·
86.
σημειώνει ότι, όσον αφορά την έγκριση των μέτρων για τη νόσο COVID-19, η ΕΥΕΔ ευθυγραμμίστηκε ως επί το πλείστον με τις επίσημες κατευθυντήριες γραμμές του Βελγίου για τα κεντρικά της ενώ οι αντιπροσωπείες έλαβαν οδηγίες να τηρούν τους ισχύοντες κανόνες των χωρών υποδοχής, ακολουθώντας επίσης την πρακτική των κεντρικών γραφείων για γενικευμένη τηλεργασία στον τόπο εργασίας, σε συνδυασμό με τη μειωμένη φυσική παρουσία στα κτίρια·
87.
τάσσεται υπέρ των πρόσθετων μέτρων που ελήφθησαν σε ορισμένες χώρες για τον περιορισμό των υγειονομικών κινδύνων που αντιμετωπίζουν τα μέλη του προσωπικού, επειδή τα συστήματα υγειονομικής περίθαλψης θεωρήθηκαν ευάλωτα· επισημαίνει ότι η ΕΥΕΔ απέστειλε εμβόλια στις 72 αντιπροσωπείες που ζήτησαν στήριξη, τα οποία παρασχέθηκαν σε περίπου 4 000 άτομα, συμπεριλαμβανομένων του εκπατρισμένου προσωπικού στις αντιπροσωπείες, των μελών των οικογενειών τους και τοπικών υπαλλήλων· επισημαίνει ότι σε όλα τα μέλη του προσωπικού στα κεντρικά χορηγήθηκαν υπηρεσιακοί φορητοί υπολογιστές και ότι πάνω από 5 000 υπολογιστές εστάλησαν στις αντιπροσωπείες, μαζί με ΜΑΠ και